1995 წლის აზერბაიჯანის სახელმწიფო გადატრიალების მცდელობა
1995 წლის აზერბაიჯანის სახელმწიფო გადატრიალების მცდელობა (აზერ. Azərbaycanda dövlət çevrilişinə cəhd) — სახელმწიფო გადატრიალების მცდელობა აზერბაიჯანელი სამხედროების მიერ, პოლკოვნიკ როვშან ჯავადოვის მეთაურობით, რომელიც იყო სპეცდანიშნულების პოლიციის რაზმის ხელმძღვანელი (OPON). ჯგუფის მიზანი იყო ქვეყნის კონტროლის ხელში აღება და ყოფილი პრეზიდენტის, აბულფაზ ელჩიბეის ძველ თანამდებობაზე დაყენება. გადატრიალება ჩაიშალა, როდესაც თურქეთის პრეზიდენტმა სულეიმან დემირელმა შეიტყო, რომ თურქეთში შეთქმულების მხარდამჭერები იყვნენ და აზერბაიჯანის პრეზიდენტს, ჰეიდარ ალიევს შეატყობინა ამის შესახებ. 1995 წლის 17 მარტს აზერბაიჯანის შეიარაღებული ძალების ნაწილებმა ალყა შემოარტყა აჯანყებულთა ბანაკს და თავს დაესხა მათ, რის შედეგადაც მოკლეს პოლკოვნიკი ჯავადოვი.